**Stjórn U3A Reykjavík 2024-2025**

**Hjördís Hendriksdóttir, formaður** er fædd 1961. Hún er með BA gráðu í alþjóðlegum samskiptum frá University of Redlands í Bandaríkjunum og Master-gráðu í alþjóðlegum samskiptum frá University of Kent Englandi. Hún var sviðstjóri alþjóðasviðs Rannís, Rannsóknamiðstöð Íslands; fulltrúi menntamálaráðuneytisins í sendiráði Íslands í Brussel og starfsmaður EFTA skrifstofunnar í Brussel.Undanfarið hefur Hjördís unnið verkefni fyrir Vísinda-og tækniráð Íslands, menntamálaráðuneytið, Rannís og verið matsmaður fyrir Erasmus+ prógramm Evrópusambandið. Þá hefur Hjördís verið virk sem sjálfboðaliði á vegum Rauða krossins; verið fyrirlesari á námskeiðum á vegum endurhæfingamiðstöðvar Ljóssins fyrir krabbameinsgreinda og aðstandendur þeirra.Hjördís hefur verið formaður stjórnar Vöruhúss tækifæranna, sem er verkefni á vegum U3A Reykjavík, og verið ritstjóri rafsræna Fréttabréfs U3A og Vöruhússins sem kemur út mánaðarlega frá september til maí.

**Birna Sigurjónsdóttir** starfaði sem verkefnisstjóri á Skóla- og frístundasviði Reykjavíkur áður en hún lét af störfum. Hún er með B.Ed. kennarapróf frá Kennaraháskóla Íslands og M.Ed. gráðu í uppeldis- og menntunarfræðum frá sama skóla. Árin 1978-1999 starfaði hún sem kennari og aðstoðarskólastjóri við Snælandsskóla í Kópavogi. 1999-2001 var hún ritstjóri við Námsgagnastofnun en réð sig síðan til Fræðslumiðstöðvar Reykjavíkur og var þar deildarstjóri og síðar verkefnisstjóri til 2015. Eftir það starfaði hún sem sérfræðingur í ytra mati á skólastarfi fyrir Menntamálastofnun til ársins 2022. Hún starfaði að skólamálum og félagsmálum fyrir Kennarasamband Íslands og var virk í Kvennalistanum frá stofnun hans og átti sæti á framboðslistum bæði til alþingis og bæjarstjórnar í Kópavogi.

**Einar Sveinn Árnason** er menntaður kennari og starfaði sem slíkur árum saman. Einnig er hann menntaður náms- og starfsráðgjafi frá Háskólanum í Þrándheimi árið 1989 og með diplómu í uppeldis og menntunarfræðum, stjórnun menntastofnanna.Síðastliðin ár hefur Einar aðallega verið sjálfstætt starfandi náms- og starfsráðgjafi. Kennt á námskeiðum fyrir atvinnuleitendur (sem skipulögð voru af Mími símenntun og Starfi). Einnig hefur hann kennt á námskeiðum (Grunnmenntaskólinn) náms- og starfsráðgjöf og námstækni sem og námskeið á vegum Virk og Starfsendurhæfingu Austurlands. Hann tók líka þátt í að koma á Raunfærnimati í iðngreinum á Austurlandi.Árin þar á undan starfaði Einar Sveinn sem skólastjóri í 10 ár og þar á undan sem deildarstjóri í menntamálaráðuneytinu og sem starfsmannastjóri í BÚR og Granda Lengi vel starfaði hann líka sem knattspyrnuþjálfari.

**Guðrún Bjarnadóttir** er stúdent frá MR 1966 og hefur ýmist lært og/eða unnið til 2016. Á þeirri ferð fékk ég grunn- og framhaldsskólakennsluréttindi, er talmeinafræðingur og sálfræðingur. Ég lauk doktorsgráðu í skólasálfræði frá Penn State University og skoðaði hljóðkerfisvitund sem forspá um lestrargetu á mótum leikskóla og grunnskóla. Ég hef kennt á öllum skólastigum, einna lengst sálfræði og uppeldisfræði í MH, en síðasta launaða starfið var sálfræðingur hjá Heilsugæslu höfuðborgarsvæðisins. Einnig hef ég vasast í stjórnmálum og öðrum félagsmálum, var meðal annars í barnavernd Hafnarfjarðar í lok síðustu aldar, stjórn Blindrabókasafnsins áratug fyrr og í réttindanefnd Félags talmeinafræðinga um aldamótin. Fyrir Kóf19 var ég virkur sjálfboðaliði hjá

**Stefanía Traustadóttir** er stúdent frá MA 1971og lauk prófi í stjórnmálafræði frá Námsbraut í almennum þjóðfélagsfræðum við Háskóla Íslands 1977 og Cand-polit gráðu I félagfræði frá Háskólanum í Þrándheimi 1984. Auk þess hefur hún sótt fjölmörg námskeið sem varða opinbera stjórnsýslu, aðallega stjórnsýslu sveitarfélaga. Stefanía vann sem félagsfræðingur á Skrifstofu jafnréttismála frá 1987-2000, á tímabilinu 2001 til september 2002 vann hún að ýmsum verkefnum t.d. gerð handbókar í jafnréttismálum fyrir Norrænu ráðherranefndina auk þess að vera í hlutastarfi á Hagfræðistofnun Háskóla Íslands en frá 1987 var hún í hlutastarfi sem kennari í félagsfræði við Fóstruskóla Íslands. Haustið 2002 var Stefanía ráðin bæjarstjóri í Ólafsfirði, var þar til 2006 en þá sameinuðust Ólafsfjörður og Siglufjörður. Hún hóf störf í félagsmálaráðuneytinu sumarið 2006 en málefni sveitarfélaga voru vistuð þar. Þau voru síðan flutt í samgönguráðuneytið og svo urðu til ný ráðuneyti og málefni sveitarfélaga og starfsmenn málaflokksins fluttust með. Hún lauk sínum starfsferli í ráðuneyti samgangna og sveitarfélaga (nú innviðaráðuneyti) haustið 2021. Hún hefur mikla reynslu bæði sem sérfræðingur/starfsmaður og formaður ýmissa opinberra nefnda og stjórna og skrifað nokkrar skýrslur og greinar. Hér á árum áður var hún mjög virk í félagsstörfum m.a. í kvennahreyfingunni og Alþýðubandalaginu. Var formaður ABR og varaþingmaður og um árabil tók hún virkan þátt í nefndarstörfum fyrir það félag og Reykjavíkurlistann. Þá var hún virk í sínu stéttafélagi og tók þátt í samningagerð fyrir þess hönd.

**Vigdís V. Pálsdóttir** starfaði sem flugfreyja hjá Flugfélagi Íslands/Flugleiðir/Icelandair í 41 ár (1968-2009).Hún lauk prófi frá Kennaraskóla Íslands 1968 og stúdentsprófi frá FB 1987.Hún hefur sótt námskeið víða um heim í mannlegum samskiptum og tungumálum.Vigdís hefur gaman af allri útivist og ljósmyndun er aðaláhugamál hennar núna.  Vigdís byrjaði árið 2009, þá 61 árs að kenna í bekkjum sem þurftu stuðning og hélt því áfram til starfsloka árið 2018.Hún var formaður og varaformaður sóknarnefndar Breiðholtskirkju árin 2014-2022. Vigdís var virk í félagsmálum hjá Flugfreyjufélagi Íslands á baráttuárum kvenna 1970-74 og var meðal annars gjaldkeri og í samninganefnd fyrir félagið. Hún var stofnfélagi (1980) Soroptimistaklúbbs Bakka og Selja og var m.a.formaður 2008-2010. Hún hefur einnig verið í hinum ýmsu stjórnum og trúnaðarstöðum fyrir klúbbinn og á landsvísu. Einnig er hún í framkvæmdastjórn Hjálparstarfs kirkjunnar.

**Þórleif Drífa Jónsdóttir** útskrifaðist sem hannyrðakennari árið 1972 úr Kennaraskóla Íslands og kenndi hannyrðir í Mýrarhúsaskóla og Valhúsaskóla á Seltjarnarnesi í 15 ár, með kennslunni var hún einnig kennsluráðgjafi í hannyrðum í Menntamálaráðuneytinu með Þóri Sigurðssyni námstjóra í mynd- og handmennt. Síðan var hún kennsluráðgjafi á Fræðsluskrifstofu Reykjaness og þegar skólinn fluttist 1996 til sveitarfélagana, kennsluráðgjafi á Skólaskrifskrifstofu Hafnarfjarðar. Árið 2000 söðlaði hún alveg um og var ráðin sem fræðslustjóri á Landspítala og var þar til 1. október 2021, þegar hún hætti störfum vegna aldurs.